###  APSTIPRINĀTS

Pašvaldības SIA „Veselības un sociālās aprūpes centrs – Sloka”

Iepirkumu komisijas sēdē

 2018. gada 29. augusta protokols Nr. 1

IEPIRKUMA

**„ELEKTRONERĢIJAS IEPIRKUMS**

**PAŠVALDĪBAS SIA „VESELĪBAS UN SOCIĀLĀS APRŪPES CENTRS – SLOKA” VAJADZĪBĀM””**

NOLIKUMS

## Iepirkuma identifikācijas numurs SL 2018/4

Jūrmala

2018

## Vispārīgā informācija

## Iepirkuma identifikācijas numurs SL2018/4

## Iepirkuma procedūras veids –atbilstoši Publisko iepirkumu likuma (turpmāk tekstā – PIL) 9.panta regulējumam (turpmāk tekstā – Iepirkums)

## Pasūtītājs un tā kontaktpersonas

|  |  |
| --- | --- |
| Pasūtītāja nosaukums | Pašvaldības SIA “Veselības un sociālās aprūpes centrs Sloka” |
| Juridiskā adrese | Dzirnavu iela 36/38, Jūrmala, LV-2011 |
| Reģistrācijas Nr. | 50003220021 |
| Tālruņa numuri | +371-29427999 |
| Fakss | +371-67732482 |
| e-pasta adrese | info@vsacsloka.lv |

Kontaktpersona: Sandra Bērziņa, tālr.27886696, info@vsacsloka.lv

## Iepirkuma priekšmets

1.4.1. Iepirkuma priekšmets ir Elektroenerģijas iepirkums, kas nozīmē elektroenerģijas pirkšanu, rēķinu izrakstīšanu, maksājumu iekasēšanu un apstrādi un citas darbības, kas saistītas ar elektroenerģijas tirdzniecību un kas izpildāmas saskaņā ar prasībām, kas noteiktas šajā nolikumā (turpmāk tekstā „Nolikums”) un tehniskajā specifikācijā (Pielikums Nr.3).

1.4.2. Pakalpojuma izpildes vieta ir: Dzirnavu iela 36/38, Jūrmala

1.4.3. Iepirkuma CPV kods: 09310000-5 (elektrība)

1.4.4. Orientējoši iepirkuma plānotais apjoms ir **200000 kWh** - (12) divpadsmit mēnešiem.

1.4.5. Līgums stājas spēkā ar nākošā mēneša 1. datumu pēc līguma noslēgšanas dienas un ir spēkā 12 (divpadsmit) kalendāros mēnešus. Pasūtītājam nav pienākums iegādāties visu norādīto elektroenerģijas daudzumu.

**1.5. Iespēja iepazīties ar Iepirkuma Nolikumu.**

1.5.1. Pasūtītājs nodrošina brīvu un tiešu elektronisko pieeju noteikumiem, visiem papildus nepieciešamajiem dokumentiem un aktuālajai informācijai pasūtītāja mājas lapā internetā: [www.slokasslimnica.lv](http://www.slokasslimnica.lv), sadaļā *„Iepirkumi”.*

1.5.2. Ieinteresētais pretendents apņemas sekot līdzi turpmākajām izmaiņām Nolikumā, kā arī iepirkuma komisijas sniegtajām atbildēm uz ieinteresēto pretendentu jautājumiem, kas tiks publicētas pie attiecīgā iepirkuma pasūtītāja interneta mājaslapā. Ja minētos dokumentus un ziņas pasūtītājs ir ievietojis mājaslapā internetā, tiek uzskatīts, ka pretendents tos ir saņēmis un ar tiem iepazinies.

1.5.3. Papildus informāciju par iepirkuma Nolikumu iespējams saņemt pie Sandras Bērziņas tālr.27886696, info@vsacsloka.lv

## 1.6. Piedāvājuma iesniegšanas vieta, datums, laiks un kārtība

1.6.1.Ieinteresētās personas piedāvājumus var iesniegt darba dienās no plkst. 8:30 līdz 16.00, bet ne vēlāk kā līdz **2018. gada 10. septembrim**, **plkst. 10.00**, Dzirnavu ielā 36/38, Jūrmalā, administrācijas korpusā.

1.6.2. Pretendenti tiek reģistrēti piedāvājumu iesniegšanas secībā.

1.6.3.Pretendents iesniedz piedāvājumu personīgi vai atsūtot pa pastu. Nosūtot piedāvājumu pa pastu, pretendents uzņemas atbildību par piedāvājuma saņemšanu līdz noteikumos noteiktajam laikam un termiņam. Piedāvājums, kas iesniegts pēc minētā termiņa, paliks neatvērts un netiks izskatīts. Piedāvājums, kas iesniegts pēc Iepirkuma nolikuma 1.6.1. punktā minētā termiņa, netiks pieņemts un neatvērts tiks nosūtīts pa pastu vai atdots iesniedzējam personīgi atpakaļ.

1.6.4. Pretendents var iesniegt tikai vienu piedāvājuma variantu par visu iepirkuma priekšmeta apjomu.

**1.7. Piedāvājuma atvēršanas vieta, datums, laiks un kārtība**

1.7.1. Piedāvājumu atvēršana notiks 2018.gada 10. septembrī plks.10.01, Dzirnavu ielā 36/38, Jūrmalā.

1.7.2. Piedāvājumu atvēršanas sapulce ir atklāta. Iepirkuma piedāvājumu atvēršanā var piedalīties ikviens. Piedāvājumus atver to iesniegšanas secībā, nosaucot pretendentu, piedāvājuma iesniegšanas laiku, piedāvāto cenu un citas ziņas, kas raksturo piedāvājumu. Pēc visu piedāvājumu atvēršanas piedāvājumu atvēršanas sanāksme tiek slēgta.

1.7.3. Piedāvājumu atvēršanas norisi, kā arī visas nosauktās ziņas, iepirkuma komisijas sekretārs protokolē piedāvājumu atvēršanas sanāksmes protokolā. Piedāvājumu atvēršanas sanāksmes protokola kopiju izsniedz 3 (trīs) darbdienu laikā no rakstveida pieprasījuma saņemšanas.

1.7.4. Pretendentu atlasi, piedāvājumu atbilstības pārbaudi un piedāvājumu vērtēšanu Iepirkumā iepirkuma komisija veic slēgtā sēdē, nepieciešamības gadījumā pieaicinot ekspertu.

## 1.8. Piedāvājuma derīguma termiņš

1.8.1.Pretendenta iesniegtais piedāvājums ir derīgs 120 dienas, skaitot no iepirkuma noteikumos 1.6.1. punktā noteiktās pēdējās piedāvājumu iesniegšanas dienas.

* 1. **Saziņa**

1.9.1.Saziņa starp Pasūtītāju (iepirkuma komisiju) un ieinteresēto pretendentu, jautājumi par iepirkuma noteikumiem tiek uzdoti telefoniski pa tālr.: 25705577, vai rakstiskā veidā pa pastu vai adresējot tos iepirkuma komisijai un nosūtot tos elektroniski uz elektroniskā pasta adresi: info@vsacsloka.lv

1.9.3.Iepirkuma komisija atbildi uz ieinteresētā pretendenta rakstisku jautājumu par iepirkuma norisi vai tā noteikumiem sniedz iespējami īsākā laikā.

1.9.4. Par jautājuma saņemšanas dienu tiek uzskatīts saņemšanas datums darba laikā.

1.9.5. Ja ieinteresētais pretendents ir laikus (atbilstoši PIL 36. panta otrajai daļai) pieprasījis papildu informāciju vai uzdevis jautājumu par iepirkuma nolikumu, iepirkuma komisija atbildi sniedz 5 (piecu) dienu laikā no pieprasījuma vai jautājuma saņemšanas dienas, bet ne vēlāk kā 3 (trīs) dienas pirms piedāvājumu iesniegšanas termiņa beigām.

**2. Piedāvājuma noformēšana**

2.1. Piedāvājuma noformējuma prasības:

2.1.1. piedāvājums jāiesniedz 1 slēgtā, aizzīmogotā aploksnē/iepakojumā tā, lai tajā iekļautā informācija nebūtu redzama un pieejama līdz piedāvājumu atvēršanas brīdim.

2.1.2. Uz aploksnes/iepakojuma jānorāda**:**

|  |  |
| --- | --- |
|

|  |
| --- |
| **Pašvaldības SIA „Veselības un sociālās aprūpes centrs – Sloka”**Dzirnavu iela 36/38, Jūrmala, LV-2011, Latvija *Pretendenta nosaukums, reģ. Nr., juridiskā adrese, tālrunis* Iepirkumam „**Elektroenerģijas iepirkums Pašvaldības SIA „Veselības un sociālās aprūpes centrs – Sloka” vajadzībām**”, identifikācijas numurs **SL 2018/4**Neatvērt pirms piedāvājumu atvēršanas sapulces |

 |

* 1. Piedāvājuma dokumenti jāsakārto šādā secībā:

2.2.1.Titullapa ar norādi - Iepirkumam „**Elektroenerģijas iepirkums Pašvaldības SIA „Veselības un sociālās aprūpes centrs – Sloka” vajadzībām** un pretendenta nosaukums, reģ. Nr., juridiskā adrese, tālrunis;

2.2.1. aiz titullapas jāievieto satura rādītājs;

2.2.2.iesniedzamie dokumenti, saskaņā ar iepirkuma Nolikuma 4. punktu.

2.3. Viss piedāvājums jāiesniedz vienā iesietā sējumā, vienā oriģinālā eksemplārā. Visām piedāvājuma daļām ir jābūt cauršūtām kopā tā, lai nebūtu iespējams nomainīt lapas, uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, kurā norādīts cauršūto lapu skaits, ko ar savu parakstu un zīmoga/spiedoga nospiedumu apliecina pretendenta pārstāvis. Piedāvājums jāparaksta pretendenta pārstāvim, kuram ir paraksta tiesības vai tā pilnvarotai personai, pievienojot pilnvaru. Piedāvājumam jābūt secīgi numurētām lapām un pievienotam satura rādītājam.

2.4. Piedāvājumā ietvertajiem dokumentiem jābūt skaidri salasāmiem, bez labojumiem un iestarpinājumiem, tiem jābūt noformētiem atbilstoši Ministru Kabineta noteikumu prasībām un formu paraugiem

25. Piedāvājums jāsagatavo **latviešu valodā**. Ja kāds dokuments vai citi piedāvājumā iekļautie informācijas materiāli vai dokumenti nav latviešu valodā, tiem pievieno apliecinātu tulkojumu atbilstoši LR Ministru kabineta 22.08.2000. noteikumu Nr.291 „Kārtība, kādā apliecināmi dokumentu tulkojumi valsts valodā” prasībām*.*

2.5. Visi iesniedzamie piedāvājuma dokumenti jānoformē un dokumentu kopijas jāapliecina atbilstoši 06.05.2010. likuma „Dokumentu juridiskā spēka likums” prasībām un 28.09.2010. Ministru kabineta noteikumu Nr.916 „Dokumentu izstrādāšanas un noformēšanas kārtība” prasībām. Pretendents iesniedzot piedāvājumu ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.

2.6.Visi izdevumi, kas saistīti ar piedāvājuma sagatavošanu un iesniegšanu iepirkumā jāsedz pretendentam.

2.7. Pretendents piedāvājumu iesniedz vienā no zemāk norādītajiem veidiem:

2.7.1.1 (viens) eksemplārs drukātā formā ar norādi ORIĢINĀLS un 1 (viena) kopija elektroniskā formā *pdf* formātā (izņemot tehnisko un finanšu piedāvājumus, kas iesniedzami Word formātā) kompaktdiskā ar norādi KOPIJA. Piedāvājuma kopija ir jāiesniedz vienā datnē. Ja objektīvu apstākļu dēļ tas nav iespējams, Pretendents nodrošina, ka datņu nosaukumi tiek numurēti un veido secību, kas pilnībā atbilst piedāvājuma oriģinālā ietverto dokumentu secībai. Ja piedāvājuma kopija atšķirsies no piedāvājuma oriģināla, iepirkuma komisija ņems vērā piedāvājuma oriģinālu;

2.7.2.1 (viens) eksemplārs elektroniskā formā (*docx* vai *pdf* formātā) ar drošu elektronisko parakstu parakstīta dokumenta veidā kompaktdiskā vai kopnes USB saskarnes atmiņas ierīcē. Ja kāds šī nolikuma minētais dokuments nav pieejams elektroniskā formā, Pretendents līdz piedāvājumu iesniegšanas termiņa beigām to iesniedz drukātā formā.

1. **Pretendentu izslēgšanas noteikumi**
	1. Pretendenta vai personas, uz kuras iespējām pretendents balstās, lai apliecinātu, ka tā kvalifikācija atbilst nolikuma prasībām, vai pretendenta norādītā apakšuzņēmēja, kura sniedzamo pakalpojumu vērtība ir vismaz 10 procenti no kopējās piegādes līguma vērtības, izslēgšanas noteikumi un to pārbaude tiek veikta atbilstoši Publisko iepirkumu likuma 42. panta pirmās daļas nosacījumiem.
	2. Ja pretendents vai personālsabiedrības biedrs, ja pretendents ir personālsabiedrība, atbilst Publisko iepirkumu likuma [42. panta](https://likumi.lv/ta/id/287760-publisko-iepirkumu-likums#p42) pirmās daļas 1., 3., 4., 5., 6. vai 7. punktam, pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.
2. **Prasības pretendentiem un iesniedzamie dokumenti**

|  |  |
| --- | --- |
| **Prasība** | **Iesniedzamais dokuments** |
| 4.1 Pretendents normatīvajos aktos noteiktajā kārtībā ir reģistrēts Latvijas Republikas (turpmāk – LR) Komercreģistrā vai līdzvērtīgā reģistrā ārvalstīs atbilstoši attiecīgās valsts normatīvo aktu prasībām. | -Reģistrācijas faktu par Latvijas Republikā reģistrēto pretendentu reģistrāciju atbilstoši normatīvo aktu prasībām, iepirkuma komisija pārbaudīs Latvijas Republikas Uzņēmumu reģistra mājas lapā: [www.ur.gov.lv/?a=936&z=631&v=lv](http://www.ur.gov.lv/?a=936&z=631&v=lv)), -Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments (kopija), kas apliecina pretendenta reģistrāciju atbilstoši tās valsts normatīvo aktu prasībām.  |
| 4.2.Pretendents ir tiesīgs nodarboties ar elektroenerģijas ražošanu, tirdzniecību Latvijas Republikas teritorijā un ir reģistrēts elektroenerģijas tirgotāju reģistrā, vai ir saņēmis regulatora licenci kādā no regulējamiem veidiem.  | - Reģistrācijas faktu elektroenerģijas tirgotāju reģistrā iepirkuma komisija pārbaudīs Sabiedrisko pakalpojumu regulēšanas komisijas mājas lapā [www.sprk.gov.lv](http://www.sprk.gov.lv)Licences kopija uzrādot oriģinālu. |
| 4.3.Pretendenta pieteikums dalībai Konkursā, kas apliecina Pretendenta apņemšanos pārdot elektroenerģiju, saskaņā ar nolikuma prasībām. | - Pieteikums jāsagatavo atbilstoši pievienotajai formai (pielikums nr.1). Pieteikumu paraksta paraksttiesīgā vai pilnvarotā persona. Ja pieteikumu paraksta pilnvarotā persona, pieteikumam jāpievieno pilnvaras oriģināls vai apliecināta kopija. |
| * 1. Ja pretendents pakalpojuma sniegšanai plāno piesaistīt apakšuzņēmējus vai balstās uz citu personu iespējām, lai apliecinātu, ka pretendenta kvalifikācija atbilst nolikumā izvirzītajām kvalifikācijas prasībām, pretendents piedāvājumā papildus iesniedz:
 | -visu iesaistīto apakšuzņēmēju, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka un katram šādam apakšuzņēmējam izpildei nododamā iepirkuma līguma daļa, *(sask. ar Pielikumu Nr.2).*- vienošanos ar apakšuzņēmēju, apakšuzņēmēja apliecinājumu vai citu pierādījumu par nepieciešamo resursu nodošanu pretendenta rīcībā;- kompetentas attiecīgās valsts institūcijas izsniegtu dokumentu, kas apliecina, ka apakšuzņēmējs ir reģistrēts atbilstoši attiecīgās valsts normatīvo aktu prasībām (šis noteikums attiecas tikai uz ārvalstīs reģistrētu apakšuzņēmēju). Pasūtītājs pārbauda Latvijā reģistrēta apakšuzņēmēja reģistrācijas faktu, iegūstot informāciju Uzņēmumu reģistra datu bāzē.- Ja piedāvājumu iesniedz personu apvienība (vai personālsabiedrība), piedāvājumā papildus norāda personu, kas iepirkumā pārstāv attiecīgo personu apvienību. Pieteikumu par piedalīšanos iepirkumā paraksta visas personas, kas iekļautas personu apvienībā, norādot katra personu apvienības biedra atbildības apjomu. |
| 4.5.Pretendentam ir spēkā esoši Līgumi ar Sistēmas operatoriem par Sistēmas pakalpojumu izmantošanu. | - Līgums starp pretendentu- elektroenerģijas tirgotāju un sistēmas operatoru kopijas par sistēmas lietošanu. |
| 4.6.Pretendents pēdējo 3 (trīs) gadu laikā, līdz piedāvājuma iesniegšanas brīdim (ja dibināts vēlāk, tad nostrādātajā periodā, līdz piedāvājuma iesniegšanas brīdim) veiksmīgi ir izpildījis vismaz 2 (divus) elektroenerģijas piegāžu līgumus, kur pārdotās elektroenerģijas apjoms vienā gadā vienam pasūtītājam ne mazāks kā šā iepirkuma priekšmeta apjoms. | - Pretendenta pieredzes elektroenerģijas tirdzniecībā saraksts, kurā norādīts Pasūtītāja nosaukums, piegādātās elektrības apjoms, līguma summa, piegādes laiks(pielikums Nr.5) |
| 4.7.Pretendenta gada finanšu vidējais apgrozījums elektroenerģijas piegādē iepriekšējo triju gadu laikā ir ne mazāks kā pretendenta piedāvātā līgumcena. Pretendenti, kas dibināti vēlāk, apliecina, ka gada finanšu vidējais apgrozījums elektroenerģijas iegādei nostrādātajā periodā ir ne mazāks kā piedāvātā līgumcena. Ja pretendents ir dibināts vēlāk par vienu gadu – finanšu apgrozījums elektroenerģijas piegāde nostrādātājā periodā ir ne mazāks kā piedāvātā līgumcena. | - Pretendenta apstiprināta izziņa par pretendenta kopējo finanšu apgrozījumu elektroenerģijas piegāde iepriekšējos trijos gados, norādot apgrozījumu katrā gadā atsevišķi.Uzņēmumiem, kas dibināti vēlāk – atbilstoša izziņa par gada finanšu vidējo apgrozījumu elektroenerģijas piegādē nostrādātajā periodā. |
| 4.8.Tehniskā specifikācija | - Tehnisko piedāvājumu sagatavo atbilstoši Tehniskās specifikācijas(Pielikums Nr. 3) prasībāmElektroenerģijas patērējošo objektu saraksts (pielikums nr.7) |
| 4.9.Finanšu piedāvājums | - Finanšu piedāvājumā (pielikums Nr.4) norāda elektroenerģijas vienības cenu *euro* bez PVN un kopējo cenu orientējošam apjomam. Finanšu piedāvājumā norādītā vienības cena ir maksimāli pieļaujamā cena, par kādām Pretendents var piegādāt pasūtītājam elektroenerģiju visā līguma darbības laikā.  |
| Pretendentam jāievēro šādi normatīvie akti* [Enerģētikas likums](http://www.likumi.lv/doc.php?id=49833)
* [Elektroenerģijas tirgus likums](http://www.likumi.lv/doc.php?id=108834)
* [Ministru kabineta noteikumi Nr.50 "Elektroenerģijas tirdzniecības un lietošanas noteikumi](http://likumi.lv/doc.php?id=263945)"
* [Likums Par sabiedrisko pakalpojumu regulatoriem](http://www.likumi.lv/doc.php?id=12483)
* [Tīkla kodekss](http://likumi.lv/doc.php?id=257943)
* [Noteikumi par publisko elektroapgādes tīklu sprieguma prasībām](http://www.likumi.lv/doc.php?id=237330)
* [Sistēmas pieslēguma noteikumi elektroenerģijas sistēmas dalībniekiem](http://likumi.lv/ta/id/281107-sistemas-piesleguma-noteikumi-elektroenergijas-sistemas-dalibniekiem)
* [Sistēmas pieslēguma noteikumi elektroenerģijas ražotājiem](http://www.likumi.lv/doc.php?id=244670)
* [Noteikumi par informāciju elektroenerģijas un dabasgāzes galalietotājiem](https://likumi.lv/ta/id/289409-noteikumi-par-informaciju-elektroenergijas-un-dabasgazes-galalietotajiem)
 | Iesniedz apliecinājumu, ka tiks ievēroti pakalpojuma nodrošināšanā. |
| 4.10. u.c. | - Pretendents var pievienot jebkuru citu informāciju, kura apliecina tā kvalifikāciju un spējas un kura ir būtiska piedāvājuma izvērtēšanai un kādu pretendents vēlētos, lai iepirkumu komisija izskatītu. |

**5.Piedāvājumu vērtēšanas pamatnoteikumi**

* 1. Iepirkuma komisija piedāvājumu vērtēšanu veic slēgtās sēdēs. Piedāvājumu vērtēšanas laikā iepirkuma komisija pārbauda pretendenta atbilstību visām noteiktajām pretendentu kvalifikācijas un iepirkuma prasībām.
	2. Iepirkuma komisija izvēlas **saimnieciski visizdevīgāko piedāvājumu** par elektroenerģijas iegādi no piedāvājumiem, kas atbilst nolikuma un tā pielikumu prasībām. Ņemot vērā, ka sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājumu izvēlē, pasūtītājs, lai izvēlētos saimnieciski visizdevīgāko piedāvājumu, piedāvājumu salīdzināšanai un izvērtēšanai **izmanto tikai cenu**.
	3. Iepirkuma komisija, pirms lēmuma pieņemšanas par līguma slēgšanas tiesību piešķiršanu, lai pārliecinātos, ka uz pretendentu, kuram būtu piešķiramas līguma slēgšanas tiesības, neattiecas PIL 42.panta pirmajā daļā norādītie pretendentu izslēgšanas gadījumi, veic pārbaudi par pretendentu atbilstoši PIL 42.pantā noteiktajai kārtībai.

**6. Iepirkuma komisijas tiesības un pienākumi:**

* 1. Iepirkuma komisijas tiesības:
		1. noraidīt pretendenta piedāvājumu, ja pretendents nav ievērojis nolikumā noteiktās prasības;
		2. pieprasīt, lai pretendents izskaidro savā piedāvājumā ietverto informāciju. Pasūtītājs ir tiesīgs

pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos;

* + 1. labot aritmētiskās kļūdas pretendentu finanšu piedāvājumos, informējot par to pretendentus;
		2. pieaicināt ekspertu piedāvājumu noformējuma pārbaudē, pretendentu atlasē, piedāvājumu atbilstības pārbaudē un vērtēšanā;
		3. izvēlēties nākamo saimnieciski visizdevīgāko piedāvājumu, ja izraudzītais pretendents atsakās slēgt iepirkuma līgumu ar Pasūtītāju.
	1. Iepirkuma komisijas pienākumi:
		1. nodrošināt iepirkuma procedūras norisi un dokumentēšanu;
		2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
		3. pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par nolikumu;
		4. vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un šo nolikumu, izvēlēties piedāvājumu vai pieņemt lēmumu par iepirkuma procedūras izbeigšanu, neizvēloties nevienu piedāvājumu;
		5. nodrošināt informācijas pieejamību Pasūtītāja mājaslapā[www.slokasslimnica.lv](http://www.slokasslimnica.lv) sadaļā „Iepirkumi” gadījumā, ja tiek veikti labojumi vai sniegti skaidrojumi par iepirkuma priekšmetu.
1. **Pretendenta tiesības un pienākumi:**
	1. Pretendenta tiesības:
		1. apvienoties grupā ar citiem pretendentiem un iesniegt vienu kopēju piedāvājumu;
		2. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
		3. iesniegt iesniegumu Pasūtītājam par nolikuma noteikumiem un par iepirkuma komisijas (Pasūtītāja) darbību iepirkuma procedūras laikā Publisko iepirkumu likuma noteiktajā kārtībā un termiņos.
		4. iesniegt iesniegumu Iepirkumu uzraudzības birojam par nolikuma noteikumiem un par iepirkuma komisijas (Pasūtītāja) darbību iepirkuma procedūras laikā Publisko iepirkumu likuma 68. pantā noteiktajā kārtībā.
	2. Pretendenta pienākumi:
		1. sagatavot piedāvājumu atbilstoši nolikuma prasībām;
		2. sniegt patiesu informāciju par savu kvalifikāciju un piedāvājumu;
		3. sniegt atbildes uz iepirkuma komisijas pieprasījumiem par papildu informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai, iepirkuma komisijas norādītajā termiņā;
		4. segt visas izmaksas, kas saistītas ar piedāvājumu sagatavošanu un iesniegšanu;
		5. līdz piedāvājuma iesniegšanas termiņa beigām sekot līdzi informācijai par iepirkuma norisi Pasūtītāja mājaslapā[www.slokasslimnica.lv](http://www.slokasslimnica.lv) sadaļā „Iepirkumi”, ņemot vērā, ka Pasūtītājs nodrošina brīvu un tiešu elektronisku pieeju atklāta konkursa dokumentiem.
2. **Iepirkuma līgums.**
	1. Pasūtītājs slēgs ar izraudzīto pretendentu iepirkuma līgumu (6. pielikums) Publisko iepirkumu likuma 60. pantā noteiktajā kārtībā, pamatojoties uz iepirkuma komisijas lēmumu.
	2. Līguma izpildē iesaistītā personāla un apakšuzņēmēju, ja tādi ir piesaistīti, nomaiņa tiek veikta atbilstoši Publisko iepirkumu likuma 62.pantā noteiktajam regulējumam.

*Pielikumi.*

Pielikums Nr. 1 – Pieteikums dalībai iepirkumā (veidlapa).

Pielikums Nr. 2 – informācija par personām uz kuru iespējām pretendents balstās un piesaistītajiem apakšuzņēmējiem(veidlapa).

Pielikums Nr. 3 - Tehniskā specifikācija.

Pielikums Nr. 4 – Finanšu piedāvājums (veidlapa).

Pielikums Nr. 5 – Pretendenta pieredzes elektroenerģijas tirdzniecībā saraksts(veidlapa).

Pielikums Nr. 6 - Līguma projekts.

2018. gada 29. augustā

Iepirkumu komisijas priekšsēdētāja: Sandra Bērziņa

1.pielikums

„Elektroenerģijas iepirkums

Pašvaldības SIA „Veselības un sociālās aprūpes centrs - Sloka vajadzībām”

Iepirkuma identifikācijas Nr. SL 2018/4

**PIETEIKUMS DALĪBAI IEPIRKUMĀ**

**Iepirkums: „Elektroenerģijas iepirkums Pašvaldības SIA „Veselības un sociālās aprūpes centrs - Sloka vajadzībām”**

(Iepirkuma identifikācijas Nr. SL 2018/4);

**Pretendents**:

Pretendents (*pretendenta nosaukums)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

reģ. Nr. *(reģistrācijas numurs)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *tā (personas, kas paraksta, pilnvarojums, amats, vārds, uzvārds)*

**Ar šī pieteikuma iesniegšanu:**

1. Piesakās piedalīties iepirkumā “Elektroenerģijas iepirkums Pašvaldības SIA „Veselības un sociālās aprūpes centrs – Sloka vajadzībām”, id. Nr. SL 2018/4 un apņemas ievērot visas iepirkuma Nolikuma prasības.
2. Garantējam, ka visas iepirkumā iesniegtās ziņas ir patiesas.
3. Parakstot šo pieteikumu pretendents apliecina, ka:
* ir iepazinies ar iepirkuma “Elektroenerģijas iepirkums Pašvaldības SIA „Veselības un sociālās aprūpes centrs – Sloka vajadzībām” iepirkuma nolikumu, t.sk., līgumu un tehnisko specifikāciju, piekrīt šajos dokumentos izvirzītajām prasībām, un tam šajā sakarā nav nekādu pretenziju;
* pretendentam ir skaidras un saprotamas iepirkuma nolikumā noteiktās prasības piedāvājuma sagatavošanai, ir skaidri un saprotami viņa pienākumi un tiesības;
* atzīsim sava piedāvājuma spēkā esamību 120 dienas, skaitot no iepirkuma 1.6.1. punktā noteiktās pēdējās piedāvājumu iesniegšanas dienas
* apņemas parakstīt atklāta konkursa “Elektroenerģijas iepirkums Pašvaldības SIA „Veselības un sociālās aprūpes centrs – Sloka vajadzībām” iepirkuma nolikuma sastāvā esošo līgumu, ja iepirkuma komisija pieņem lēmumu piešķirt tam tiesības slēgt konkrēto līgumu.

|  |  |
| --- | --- |
| Pretendents: |  |
| Reģistrācijas Nr. : |  |
| Adrese: |  |
| Kontaktpersona: |  |
| Kontaktpersonas tālr./fakss, www, e-pasts: |  |
| Bankas nosaukums : |  |
| Bankas kods: |  |
| Norēķinu konts: |  |

*Ja pretendents ir piegādātāju apvienība, tad papildus norāda*

*personas, kuras veido piegādātāju apvienību (nosaukums, reģ. Nr., juridiskā adrese): \_\_\_\_\_\_\_\_\_\_\_\_\_\_\_\_\_\_\_; katras personas atbildības apjoms %:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*

*Ja piedāvājumu kā pretendents iesniedz piegādātāju apvienība, tad pieteikumu paraksta visas personas, kas iekļautas apvienībā un pieteikumā norāda personu, kura pārstāv apvienību konkursā, kā arī katras personas atbildības apjomu*

Paraksts/vārds uzvārds/datums z.v.

2.pielikums

„Elektroenerģijas iepirkums

Pašvaldības SIA „Veselības un sociālās aprūpes centrs - Sloka vajadzībām”

Iepirkuma identifikācijas Nr. SL 2018/4

**Informācija par personām, uz kuru iespējām pretendents balstās un piesaistītajiem apakšuzņēmējiem\***

|  |  |  |
| --- | --- | --- |
| 1. | Nosaukums, reģistrācijas nr. (vai vārds, uzvārds, personas kods) |  |
| 2. | Juridiskā adrese: |  |
| 3. | Kontaktpersona: |  |
| 4. | Telefons: |  |
| 5. | Apakšuzņēmēja/partnera paredzēto darbu īss apraksts |  |
| 6. | Darbu apjoms EUR (bez PVN) |  |
| 7. | Darbu apjoms (%) |  |

*\*- apakšuzņēmēji, kuru sniedzamo pakalpojumu vērtība ir vismaz 10 procenti no kopējās iepirkuma līguma vērtības*

Paraksts/vārds uzvārds/datums z.v.

3.pielikums

„„Elektroenerģijas iepirkums

Pašvaldības SIA „Veselības un sociālās aprūpes centrs - Sloka vajadzībām”

Iepirkuma identifikācijas Nr. SL 2018/4

**TEHNISKĀ SPECIFIKĀCIJA**

Pieslēguma veids, kurš piemērojams visiem objektiem (pieslēguma objektus skatīt 7. Pielikumā):

|  |  |
| --- | --- |
| Pieslēguma veids | Aptuvenais elektroenerģijas patēriņš 12 mēnešos kWh |
| **Diennakts vienas laika zonas patēriņš** | **200 000** |

*Elektroenerģijas norādītajam apjomam ir informatīva nozīme. Pasūtītājam nav pienākums pilnībā izmantot norādīto apjomu un Pretendentam, parakstot līgumu, saskaņā ar iepirkuma rezultātiem, nav tiesību šajā sakarā piemērot līgumsodus vai citas sankcijas.*

1. Elektroenerģijas tirgotājam ir jābūt noslēgtam līgumam ar elektroenerģijas sistēmas operatoru, kura tīklam ir pieslēgtas pasūtītāja elektroietaises.
2. Elektroenerģijas tirgotājam jāsniedz balansēšanas pakalpojums un elektroenerģijas cenā jāiekļauj balansēšanas pakalpojuma cena.
3. Elektroenerģijas tirgotājam elektroenerģijas tirdzniecības iepirkuma līgumā noteiktajā kārtībā atsevišķiem Pasūtītāja objektiem elektroenerģijas iegāde jāpārtrauc vai elektroenerģija jāpiegādā jauniem Pasūtītāja objektiem.
4. Tirgotājs nodrošina elektroenerģijas tirdzniecību atbilstoši Latvijas Republikas normatīvajiem aktiem.

Paraksts/vārds uzvārds/datumsz.v.

4.pielikums

„„Elektroenerģijas iepirkums

Pašvaldības SIA „Veselības un sociālās aprūpes centrs - Sloka vajadzībām”

Iepirkuma identifikācijas Nr. SL 2018/4

**FINANŠU PIEDĀVĀJUMS**

 Saskaņā ar iepirkuma **„**Elektroenerģijas iepirkums Pašvaldības SIA „Veselības un sociālās aprūpes centrs – Sloka vajadzībām”, id. Nr. SL 2018/4 Nolikumu,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(norādīt pilnu nosaukumu un juridisko adresi, biroja adresi, reģistrācijas valsti )*

apstiprinām, ka piekrītam iepirkuma nolikuma noteikumiem, un piedāvājam piegādāt Elektroenerģiju Pašvaldības SIA „Veselības un sociālās aprūpes centrs – Sloka vajadzībām 12 (divpadsmit) mēnešus no iepirkuma līguma spēkā stāšanās dienas par šādām iepirkuma cenām:

|  |  |  |  |
| --- | --- | --- | --- |
| Tarifs | Elektroenerģijas viena kWhcena**EUR bez PVN** |  12 mēnešu periodavidējais patēriņš, kWh | Kopēja cena prognozējamajam daudzumam, **EUR** |
| bez PVN | PVN21% | ar PVN21% |
| Diennakts vienas laika zonas patēriņš**(VL)** |  | **200 000** |  |  |  |

Kopējā līgumcena uz 12 mēnešiem bez PVN - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*/norādīt rakstiski/*

* pretendents piedāvā pasūtītājam pārdot elektroenerģiju par cenu, kas:
* neietver obligāto iepirkumu komponentes un sistēmas pakalpojumu tarifus, ko pasūtītājs apmaksā saskaņā ar sistēmas operatoru noslēgtā sistēmas pakalpojumu līguma noteikumiem;
* ietver balansēšanas pakalpojuma cenu;
* ietver visus nodokļus un maksas, izņemot pievienotās vērtības nodokli, kas jāapmaksā saskaņā ar Latvijas Republikas normatīvajiem aktiem.

*Finanšu piedāvājumā norādītajam apjomam ir informatīva nozīme. Pasūtītājam nav pienākums pilnībā izmantot norādīto apjomu un Pretendentam nav tiesību šajā sakarā piemērot līgumsodus vai citas sankcijas.*

Paraksts/vārds uzvārds/datumsz.v.

5.pielikums

„„Elektroenerģijas iepirkums

Pašvaldības SIA „Veselības un sociālās aprūpes centrs - Sloka vajadzībām”

Iepirkuma identifikācijas Nr. SL 2018/4

**Pretendenta pieredze**

 **elektroenerģijas tirdzniecībā**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

norādīt pilnu nosaukumu un juridisko adresi, biroja adresi, reģistrācijas valsti

|  |  |  |  |
| --- | --- | --- | --- |
| Pasūtītāja nosaukums, adrese, kontaktpersona | Piegādātās elektroenerģijas apjoms | Līguma summa(*euro*) | Piegādes laiks (gads/mēnesis) |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |
| --- |
| Paraksts/vārds uzvārds/datums z.v. |

6.pielikums

„Elektroenerģijas iepirkums

Pašvaldības SIA „Veselības un sociālās aprūpes centrs - Sloka vajadzībām”

Iepirkuma identifikācijas Nr. SL 2018/4

*Projekts*

**LĪGUMS Nr.\_\_\_\_\_**

**par elektroenerģijas tirdzniecību**

Jūrmalā, 2018. gada \_\_\_. \_\_\_\_\_\_\_\_\_\_

**Pašvaldības SIA “Veselības un sociālās aprūpes centrs - Sloka”,** vienotais reģistrācijas Nr.50003220021, juridiskā adrese: Dzirnavu ielā 36/38, Jūrmala, tās valdes locekļa Borisa Doņņikova personā, kurš darbojas uz Statūtu pamata, turpmāk tekstā saukta LIETOTĀJS, no vienas puses un

**PRETENDENTS**, vienotais reģistrācijas Nr.\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, personā, kura darbojas uz \_\_\_\_\_\_\_\_\_\_\_ pamata turpmāk tekstā TIRGOTĀJS, no otras puses,

turpmāk tekstā PUSES,

pamatojoties uz iepirkuma „Elektroenerģijas iegāde Patvaldības SIA „Veselības un sociālās aprūpes centrs – Sloka” vajadzībām”, identifikācijas Nr. SL 2018/4 rezultātiem, turpmāk tekstā **„Iepirkums”** un \_\_\_\_\_\_\_\_\_\_ iesniegto piedāvājumu,

izsakot savu brīvo gribu bez viltus, spaidiem un maldības, noslēdz sekojoša satura līgumu:

**1. Termini.**

**1.1. Balansēšanas pakalpojums** – iztrūkstošās balansējošās elektroenerģijas pārdošana un pārpalikuma balansējošās elektroenerģijas iepirkšana;

**1.2. Elektroenerģijas cena –** cena, par kādu TIRGOTĀJS pārdod LIETOTĀJAM elektroenerģiju, kas norādīta Līguma 3.5. punktā;

**1.3. Līgums** *–* šis līgums par elektroenerģijas tirdzniecību, iekaitot visus tā pielikumus, grozījumus un papildinājumus;

**1.4. Obligātā iepirkuma komponentes** – Sabiedrisko pakalpojumu regulēšanas komisijas apstiprinātas kompensācijas, kuras saskaņā ar tiesību normām proporcionāli sava elektroenerģijas patēriņa apjomam apmaksā LIETOTĀJS;

**1.5. Palīgpakalpojumi** — pakalpojumi, kas nepieciešami elektroenerģijas pārvades sistēmas balansētas darbības nodrošināšanai;

**1.6. Pārvade** - elektroenerģijas transportēšanu savstarpēji savienotā augstsprieguma sistēmā, lai to piegādātu LIETOTĀJAM;

**1.7. Sadale -** elektroenerģijas transportēšanu vidēja un zema sprieguma sadales sistēmā, lai to piegādātu LIETOTĀJAM;

**1.8. Sistēmas operators** – licencēta juridiska persona, kura sniedz Sistēmas pakalpojumu;

**1.9. Sistēmas pakalpojumi** — elektroenerģijas Pārvade vai Sadale, kas nodrošina elektroenerģijas plūsmas no elektroenerģijas ražotājiem līdz LIETOTĀJAM;

**1.10. Sistēmas pakalpojumu līgums -** starp LIETOTĀJU un Sistēmas operatoru, kura tīklam ir pieslēgtas LIETOTĀJA elektroiekārtas, noslēgtais sistēmas pakalpojumu līgums par Sistēmas pakalpojumu un Palīgpakalpojumu sniegšanu;

**1.11. Sistēmas pakalpojumu tarifi** – tiesību aktos noteiktajā kārtībā noteikti tarifi Sistēmas pakalpojumiem.

**2. Līguma priekšmets.**

2.1. Saskaņā ar Līguma noteikumiem TIRGOTĀJS pārdod, bet LIETOTĀJS pērk elektroenerģiju Līguma Pielikumā Nr.1 minēto elektroenerģiju patērējošo objektu vajadzībām un samaksā par to.

2.2.Elektroenerģijas tirdzniecība ietver rēķinu izrakstīšanu, maksājumu iekasēšanu, apstrādi un citas darbības, kas  saistītas ar elektroenerģijas tirdzniecību. **Elektroenerģijas tirdzniecība neietver elektroenerģijas Pārvadi** **un Sadali**.

**3. Elektroenerģijas cena un patēriņa apjoms.**

3.1. TIRGOTĀJS pārdod, bet LIETOTĀJS pērk par Elektroenerģijas cenu neierobežotu aktīvās elektroenerģijas apjomus.

3.2. Elektroenerģijas cena neietver Obligātā iepirkuma komponentes un Sistēmas pakalpojumu tarifus, ko LIETOTĀJS apmaksā papildus saskaņā ar Sistēmas pakalpojumu līguma un šī Līguma noteikumiem.

3.3. TIRGOTĀJS pārdod elektroenerģiju LIETOTĀJAM saskaņā ar iepirkuma rezultātā noteiktajām cenām.

3.4. Elektroenerģija tiek pārdota un rēķini izrakstīti saskaņā ar LIETOTĀJA faktisko patēriņu.

3.5. Elektroenerģijas cena, par kādu TIRGOTĀJS pārdod un LIETOTĀJS pērk elektroenerģiju, noteikta TIRGOTĀJA piedāvājumā iepirkumam un tā ir EUR \_\_\_\_\_\_\_\_\_\_\_\_\_\_**bez PVN par 1 kW/h**.

3.6. Izmaksas par balansēšanas pakalpojumu ir ietvertas Elektroenerģijas cenā.

3.7. Elektroenerģijas cenā ir ietverti visi nodokļi un maksas, tostarp elektroenerģijas nodokli apmērā, kāds piemērojams kopējam Tirgotāja pārdotajam elektroenerģijas apjomam, ņemot vērā tiesību aktos noteiktos nodokļa atbrīvojumus un atvieglojumus. Gadījumā, ja ar tiesību aktiem tiek grozīts elektroenerģijas nodokļa apmērs, tā maksāšanas, administrēšanas un atbrīvojumu un atvieglojumu piemērošanas kārtība, elektroenerģijas cenā ietvertais elektroenerģijas nodokļa apmērs var tikt grozīts vai izslēgts.

3.8. Elektroenerģijas cenas spēkā esamības periods: no 2017.gada \_\_.\_\_\_\_\_\_\_\_\_\_\_\_\_\_\_ līdz \_\_\_\_\_\_.gada \_\_.\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.9. Ja TIRGOTĀJS var piedāvāt zemāku cenu vai Latvijas Republikas tirgū tiek pārdota elektroenerģija ar zemāku cenu par līguma 3.5.punktā noteikto, Puses var vienoties par atbilstošu elektroenerģijas cenas samazināšanu.

3.10. Plānotais aptuvenais elektroenerģijas daudzums par visiem Līguma Pielikumā Nr.1 minētajiem objektiem – \_\_\_\_\_\_\_\_\_\_\_\_\_\_\_\_\_\_ kWh.

3.11. Kopējā līguma summa nedrīkst pārsniegt EUR \_\_\_\_\_\_\_\_\_\_\_\_\_\_, tai skaitā pamatsumma EUR \_\_\_\_ (summa vārdiem) apmērā un pievienotās vērtības nodoklis EUR \_\_\_ (summa vārdiem) apmērā visā līguma darbības laikā.

**4. Rēķinu apmaksas kārtība.**

4.1. Rēķinu apmaksas termiņš \_\_\_ (\_\_\_\_\_\_\_\_\_\_\_\_\_) kalendāro dienu laikā pēc rēķina saņemšanas uz e-pastu: \_\_\_\_\_\_\_\_\_\_\_\_\_\_\_\_\_\_\_\_\_.

4.2. Rēķini uzskatāmi par saņemtiem nākamajā darba dienā pēc to nosūtīšanas uz 4.1.punktā norādīto e-pasta adresi

4.3. Rēķina apmaksas datums ir pilnas rēķinā norādītās maksājuma summas ieskaitīšanas diena TIRGOTĀJA bankas kontā. Ja termiņa pēdējā diena ir brīvdiena, tad pēdējā samaksas diena ir nākamā darba diena. No saņemtajām summām TIRGOTĀJS vispirms dzēš līgumsodu (ja tāds ir), parādu par saņemto elektroenerģiju (ja tāds ir) un atlikušo summu ieskaita kārtējā maksājuma veikšanai.

4.4. TIRGOTĀJS rēķinos ietver atsauci uz šo Līgumu, norādot Līguma sagatavošanas datumu un numuru.

4.5. TIRGOTĀJA izrakstītajos rēķinos, kas sagatavoti elektroniski, personas paraksts tiek aizstāts ar tā elektronisko apliecinājumu (autorizāciju). Elektroniski sagatavotie rēķini tiek nosūtīti LIETOTĀJAM saskaņā ar Līguma 4.1. un 4.2.punktu.

4.6. Ja pretenzija par TIRGOTĀJA izrakstīto rēķinu netiek iesniegta TIRGOTĀJAM Līguma 5.4.3. punktā noteiktajā termiņā, tiek uzskatīts, ka LIETOTĀJAM nav pretenziju par TIRGOTĀJA izrakstītajiem rēķiniem.

4.7. LIETOTĀJA vārdā norēķināties ar Sistēmas operatoru par Sistēmas pakalpojumiem un Palīgpakalpojumiem, kā arī Obligātā iepirkuma komponentēm LIETOTĀJS deleģē TIRGOTĀJU.

4.8. Kavējuma procenti pēc likumiskās gada procentu likmes apmēra, kas noteikta saskaņā ar Civillikuma 1765.panta otro daļu, proporcionāli kavējuma dienu skaitam, taču ne vairāk par 10% no Līguma summas.

**5. Pušu pienākumi un tiesības.**

5.1. TIRGOTĀJA pienākumi:

* + 1. nodrošināt elektroenerģijas pārdošanu LIETOTĀJAM par Līgumā noteikto Elektroenerģijas cenu;
		2. izrakstīt un nosūtīt LIETOTĀJAM rēķinu par tā saņemto elektroenerģiju pēc LIETOTĀJA faktiski patērētā elektroenerģijas apjoma 10 (desmit) kalendāro dienu laikā pēc komercuzskaites mēraparāta rādījumu saņemšanas;
		3. ja pirms rēķina izrakstīšanas un nosūtīšanas LIETOTĀJS ir veicis avansa maksājumus saskaņā ar Līguma 5.3.1. punktu, tad TIRGOTĀJS samazina nosūtāmā rēķina maksājamās summas apmēru par avansā samaksāto summu;
		4. rakstveidā informēt LIETOTĀJU 10 (desmit) kalendāro dienu laikā par sava uzņēmuma juridiskā statusa, nosaukuma, adreses, e-pasta adreses u.c. Līguma izpildei būtisko rekvizītu maiņu;
		5. ja saskaņā ar Līguma 4.5. punktu LIETOTĀJS ir deleģējis TIRGOTĀJU norēķināties ar Sistēmas operatoru, tad TIRGOTĀJS LIETOTĀJAM nosūtāmajā rēķinā ietver maksu par Sistēmas Pakalpojumiem un Palīgpakalpojumiem, kā arī par Obligātā iepirkuma komponentēm.
		6. sekot līdzi LIETOTĀJA patērētās elektroenerģijas apjomam un informēt LIETOTĀJU, ja sagaidāms elektroenerģijas patēriņa pārtēriņš (pārsniegs Līguma 3.9.punktā paredzēto apjomu).
	1. LIETOTĀJA pienākumi:
		1. pilnā apjomā apmaksāt TIRGOTĀJA izrakstītos rēķinus Līguma 4.1.punktā minētajā termiņā, sedzot izdevumus par naudas līdzekļu pārskaitīšanu TIRGOTĀJAM;
		2. nekavējoties informēt TIRGOTĀJU, ja nav savlaicīgi (līdz nākošā mēneša 15. datumam) saņemts rēķins par iepriekšējā mēnesī patērēto elektroenerģiju;
		3. rakstveidā informēt TIRGOTĀJU 10 (desmit) kalendāro dienu laikā par sava uzņēmuma juridiskā statusa, nosaukuma, adreses, e-pasta adreses u.c. Līguma izpildei būtisko rekvizītu maiņu;
		4. noslēgt līgumu ar Sistēmas operatoru par Sistēmas pakalpojumiem Līguma Pielikumā Nr.1 norādītajās adresēs.
	2. TIRGOTĀJA tiesības:
		1. pieprasīt no LIETOTĀJA avansa maksājumu 1 (viena) mēneša vidējā maksājuma apmērā šādos gadījumos:
			1. ja LIETOTĀJS ir nokavējis TIRGOTĀJA izrakstīta rēķina apmaksu;
			2. ja LIETOTĀJS tiesību aktos noteiktā kārtībā atzīts par maksātnespējīgu;
		2. ja TIRGOTĀJS savlaicīgi nesaņem komercuzskaites mēraparātu rādījumus, tam ir tiesības izrakstīt rēķinu pēc visu iepriekšējo mēnešu, taču ne vairāk kā pēdējo 6 (sešu) mēnešu, vidējā patēriņa.
	3. LIETOTĀJA tiesības:
		1. saņemt normatīvajos aktos noteiktajā kārtībā Balansēšanas pakalpojumu;
		2. saņemt no TIRGOTĀJA normatīvajos aktos noteikto informāciju, kas saistīta ar elektroenerģijas pārdošanu LIETOTĀJAM;
		3. iesniegt TIRGOTĀJAM pretenziju par TIRGOTĀJA izrakstīto rēķinu 10 (desmit) kalendāro dienu laikā no rēķina izrakstīšanas dienas. Pretenzijas iesniegšana neatbrīvo LIETOTĀJU no pienākuma veikt rēķinā noradītās summas apmaksu pilnā apmērā Līgumā norādītajā termiņā. Ja pretenzija tiek atzīta par pamatotu, tiek veiktas rēķina korekcijas un galīgie norēķini starp Pusēm.

**6. Atbildība un sankcijas.**

6.1. Rēķina apmaksas kavējuma gadījumā LIETOTĀJAM jāmaksā kavējuma procenti Līguma 4.6. punktā noteiktajā apmērā no nokavētā maksājuma summas par katru nokavēto dienu.

6.2. Vainīgā Puse ir atbildīga otrai Pusei par tiešajiem zaudējumiem, kas vainīgās Puses vainas dēļ Līguma neizpildes vai nepienācīgas izpildes gadījumā radušies otrai Pusei.

6.3. TIRGOTĀJS nav atbildīgs LIETOTĀJAM par to, ka tam nav iespējams pārdot elektroenerģiju sakarā ar to, ka LIETOTĀJAM nav spēkā esoša Sistēmas pakalpojumu līguma vai Sistēmas operators nesniedz LIETOTĀJAM Sistēmas pakalpojumus no TIRGOTĀJA neatkarīgu iemeslu dēļ.

6.4. TIRGOTĀJS nodrošina LIETOTĀJAM kompensāciju par nekvalitatīva pakalpojuma sniegšanu un nodarītajiem materiālajiem zaudējumiem Elektroenerģijas tirdzniecības un lietošanas noteikumos un citos tiesību aktos noteiktajos gadījumos un noteiktajā kārtībā.

6.5. TIRGOTĀJS nodrošina LIETOTĀJA sūdzību pieņemšanu un izskatīšanu par šī līguma un TIRGOTĀJAM normatīvajos aktos noteikto pienākumu izpildi.

**7. Vispārējie noteikumi Līguma saistību izpildei.**

7.1. Puses ievēro *Elektroenerģijas tirgus likuma*, *Enerģētikas likuma*, likuma *Par sabiedrisko pakalpojumu regulatoriem, Elektroenerģijas tirdzniecības un lietošanas noteikumu* un citu Latvijas Republikā piemērojamu tiesību aktu normas.

7.2. Par komercuzskaites mēraparātu rādījumu nodošanas kārtību un ar to saistītajiem jautājumiem LIETOTĀJS vienojas ar Sistēmas operatoru un par to informē TIRGOTĀJU.

**8. LIETOTĀJA saistības ar Sistēmas operatoru.**

8.1. Ja, parakstot Līgumu, LIETOTĀJS deleģē TIRGOTĀJU LIETOTĀJA vārdā norēķināties ar Sistēmas operatoru par Sistēmas pakalpojumiem un Palīgpakalpojumiem, kā arī par Obligātā iepirkuma komponentēm, tad:

8.1.1. LIETOTĀJS pilnvaro TIRGOTĀJU informēt Sistēmas operatoru par šo deleģējumu, kā arī saņemt no Sistēmas operatora informāciju par Sistēmas pakalpojumu līgumā noteiktajām maksām Sistēmas pakalpojumiem un Palīgpakalpojumiem, kā arī par Obligātā iepirkuma komponentēm;

8.1.2. Puses vienojas, ka maksa par Sistēmas pakalpojumiem un Palīgpakalpojumiem, kā arī par Obligātā iepirkuma komponentēm tiek iekļauta LIETOTĀJA elektroenerģijas rēķinā un samaksu šiem pakalpojumiem LIETOTĀJS veic TIRGOTĀJAM vienlaicīgi ar apmaksu par elektroenerģiju, pamatojoties uz TIRGOTĀJA Līgumā noteiktajā kārtībā izrakstītajiem rēķiniem.

**9. Nepārvarama vara.**

9.1. Neviena no Pusēm netiks uzskatīta par atbildīgu, ja kādu Līguma noteikumu izpildi tieši aizkavē vai padara neiespējamu jebkādas dabas vai cilvēku izraisītas katastrofas, streiki, karš, kā arī valsts varas institūciju izdoti akti vai rīcība, un ja tos novērst Puses nav spējīgas ar jebkādām tiesiskām, to rīcībā esošām metodēm.

9.2. Pusei, kura atsaucas uz nepārvaramas varas apstākļiem kā saistību izpildes apgrūtinājumu vai neiespējamības apstākli, par to rakstveidā jāziņo otrai Pusei, norādot nepārvaramās varas apstākļus, to iestāšanās laiku un iespējamo izbeigšanos ne vēlāk kā 5 (piecu) kalendāro dienu laikā, skaitot no dienas, kad šie apstākļi iestājušies.

9.3. Pēc nepārvaramās varas apstākļu izbeigšanās Puses savstarpējā protokolā vienojas par turpmāko rīcību. Gadījumā, ja nepārvaramas varas apstākļi turpinās ilgāk par 1 (vienu) mēnesi un būtiski ietekmē jebkuras no Pusēm spēju izpildīt Līgumā noteiktās saistības, tad otra Puse ir tiesīga pārtraukt Līguma darbību, iesniedzot par to rakstisku paziņojumu.

**10. Līguma termiņš un tā pirmstermiņa izbeigšana.**

10.1. Līgums ir spēkā no \_\_\_\_gada \_\_.\_\_\_\_\_\_\_\_\_\_\_\_\_\_\_ līdz \_\_\_\_\_.gada \_\_.\_\_\_\_\_\_\_\_\_\_\_\_\_\_\_\_\_\_\_\_\_\_\_\_ vai līdz Līguma 3.10.punktā noteiktās summas sasniegšanai.

10.2. Lai TIRGOTĀJS varētu izpildīt Līgumu, ir nepieciešams spēkā esošs Sistēmas pakalpojumu līgums. LIETOTĀJAM ir pienākums pierādīt Sistēmas pakalpojumu līguma spēkā esamību.

10.3. LIETOTĀJAM ir tiesības jebkurā laikā izbeigt Līgumu, par to vismaz 21 (divdesmit vienu) dienu pirms attiecīgā mēneša beigām rakstiski brīdinot TIRGOTĀJU.

10.4. TIRGOTĀJAM ir tiesības pārtraukt pārdot elektroenerģiju LIETOTĀJAM un izbeigt Līgumu šādos gadījumos:

* + 1. ja LIETOTĀJS nav apmaksājis vairāk kā vienu no TIRGOTĀJA izrakstītajiem rēķiniem, un šāda saistību neizpilde turpinās 30 (trīsdesmit) dienas pēc tam, kad TIRGOTĀJS par to ir rakstiski brīdinājis LIETOTĀJU;
		2. ja nav spēkā vai spēku zaudējis Līguma 10.2. punktā minētais Sistēmas pakalpojumu līgums, ar vienpusēju rakstveida paziņojumu.

10.5. Jebkurā no gadījumiem, kad Līgums tiek izbeigts saskaņā ar Līguma 10.3. un/vai 10.4. punktiem, LIETOTĀJS apmaksā TIRGOTĀJA izrakstītos rēķinus par saņemto elektroenerģiju līdz Līguma izbeigšanās brīdim.

10.6. Maksa par Līguma pirmstermiņa izbeigšanu tiek noteikta izrakstītajos rēķinos norādītās maksas par elektroenerģiju 1 (viena) mēneša vidējā maksājuma apmērā, kurš sareizināts ar skaitli 1/6 (viena sestā daļa) un ar pilnu mēnešu skaitu no Līguma pirmstermiņa izbeigšanas dienas līdz elektroenerģijas tirdzniecības perioda beigām.

 Maksu aprēķina sekojoši:

Maksa=Rēķ (vid) x 1/6 x Mēn.skaits, kur

 Rēķ (vid) – 1 (viena) mēneša vidējais maksājums par elektroenerģiju;

 Mēn.skaits – pilnu mēnešu skaits no Līguma pirmstermiņa izbeigšanas dienas līdz elektroenerģijas tirdzniecības perioda beigām.

1. **Citi noteikumi.**

11.1. Puses apņemas neizpaust un neizplatīt trešajām personām bez otras Puses piekrišanas Līguma noteikumus vai citu Līguma izpildes gaitā iegūtu informāciju, izņemot gadījumus, kad atbilstoši apkopota informācija tiek sniegta tirgus darbības nodrošināšanai, rēķinu izrakstīšanai, kredītu kontrolei, parādu piedziņai, kā arī citus gadījumus, kad informācijas izpaušanu pieprasa piemērojamie tiesību akti.

11.2. Tās Pušu attiecības, kuras nav atrunātas Līgumā, tiek regulētas saskaņā ar Latvijas Republikā spēkā esošajiem tiesību aktiem.

11.3. Visi Līguma grozījumi un papildinājumi ir sastādāmi, Pusēm rakstiski vienojoties, un tie stājas spēkā pēc to abpusējas parakstīšanas, pievienojami Līgumam kā pielikumi un kļūst par tā neatņemamu sastāvdaļu.

11.4. Līgums tiek parakstīts divos vienādos eksemplāros. Abiem eksemplāriem ir vienāds juridiskais spēks. Katrai Pusei tiek izsniegts viens Līguma eksemplārs.

11.5. Sakarā ar to, ka Elektroenerģijas cena šī Līguma darbības laikam tika noteikta, ņemot vērā elektroenerģiju patērējošo objektu skaitu un elektroenerģijas patēriņa apjomu, elektroenerģiju patērējošie objekti var tikt izslēgti no Līguma tikai Pusēm par to rakstiski vienojoties. Šis noteikums attiecas arī uz gadījumiem, kad mainās LIETOTĀJA tiesības attiecībā uz elektroenerģiju patērējošo objektu.

11.6. Ja LIETOTĀJS vēlas pirkt elektroenerģiju citos objektos, kas nav norādīti Līguma Pielikumā Nr.1, LIETOTĀJS par to informē TIRGOTĀJU. Šādā gadījumā atsevišķa Pušu rakstiska vienošanās par objekta iekļaušanu Līgumā pēc tam, kad TIRGOTĀJS ir saņēmis LIETOTĀJA paziņojumu, nav nepieciešama, taču var tikt noslēgta, ja līdz ar to mainās citi Līguma noteikumi (cenas noteikšanas princips, LIETOTĀJA pērkamās elektroenerģijas apjoms u.c.). Attiecības ar Sistēmas operatoru LIETOTĀJS risina atsevišķi.

11.7. LIETOTĀJA kontaktpersona: \_\_\_\_\_\_\_\_\_\_\_\_\_\_\_\_ t.\_\_\_\_\_\_\_\_\_\_\_\_\_\_\_\_\_, mob.t.\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_

11.8. TIRGOTĀJA kontaktpersona: \_\_\_\_\_\_\_\_\_\_\_\_\_\_\_\_\_\_\_, t.\_\_\_\_\_\_\_\_\_\_\_\_\_, mob.t. \_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_

**12. Strīdu izšķiršana.**

12.1. Puses centīsies darīt visu, lai atrisinātu visus strīdus un domstarpības, kas var rasties starp Pusēm Līguma darbības laikā, pārrunu ceļā savstarpēji vienojoties.

12.2. Strīdi, kuri radušies Līguma darbības gaitā, ja Pusēm, savstarpēji vienojoties, nav izdevies tos izšķirt, tiek izšķirti Latvijas Republikas tiesību aktos noteiktajā kārtībā vispārējās jurisdikcijas tiesā.

**13. Pušu rekvizīti un paraksti.**

|  |  |
| --- | --- |
| **LIETOTĀJS:**  | **TIRGOTĀJS:** |